Kvalitetsforbedring i helsetjenesten handler om systematisk kartlegging av dagens praksis samt utarbeiding av ny ønsket praksis blant annet for å oppnå større grad av pasientsikkerhet. Kvalitet blir definert av Norsk Standard, NS-EN ISO 9000 som «I hvilken grad en samling av iboende egenskaper oppfyller behov eller forventning som er angitt, vanligvis underforstått eller obligatorisk.» Nasjonal strategi for kvalitetsforbedring i sosial- og helsetjenesten 2005-2015 beskriver høy kvalitet i helsetjenester.